
# Бүген ТР рәсми делегациясе Башкортстанда эш сәфәрендә

*22.12.2010*Бүген Президент Рөстәм Миңнеханов җитәкчелегендәге ТР рәсми делегациясе Башкортстанда эш сәфәрендә. Делегация составына министрлыклар, предприятие-оешмалар җитәкчеләре кергән.


Сәнәгать һәм сәүдә министрлыгыннан хәбәр итүләренчә, сәфәр программасына ТР Президенты Рөстәм Миңнехановның Башкортстан Президенты Рөстәм Хәмитов белән очрашуы, “Уфа моторлар төзү җитештерү берләшмәсе”ндә, Авиация технологияләре технопаркында булу каралган. Визит барышында шулай ук Татарстан һәм Башкортстан Республикалары арасында икътисади – сәүдә, фәнни-техник, социаль һәм мәдәни хезмәттәшлек турында Килешү, ике төбәк арасында хезмәттәшлекне үстерү чаралары планы имзаланачак. Программага татар иҗтимагый берләшмәләре активы белән очрашу, “Биатлон” спорт комплексында булу, Археология һәм этнография музее экспозицияләре белән танышу да кертелгән.


Сәнәгать һәм сәүдә министрлыгы хәбәрләренә караганда, узган ел ике күрше төбәк арасында товар әйләнеше күләме 15,3 млрд. сум тәшкил иткән.

*ТР Президенты матбугат хезмәте.*
Бүген ТР рәсми делегациясе Башкортстанда эш сәфәрендә